En matèria tributària, de personal al servei de l'Administració pública i d'unitat de mercat, els efectes d'una sentència ferma que hagi reconegut una situació jurídica individualitzada a favor d'una o diverses persones es poden estendre a d'altres, en execució de la sentència, quan concorrin les circumstàncies següents:
a ) Que els interessats estiguin en la mateixa situació jurídica que els afavorits per la sentència.
b ) Que el jutge o el tribunal sentenciador sigui també competent, per raó del territori, per conèixer de les seves pretensions de reconeixement de la situació individualitzada esmentada.
Si s'ha interposat recurs en interès de llei o de revisió, aquest termini s'ha de comptar des de l'última notificació de la resolució que hi posi fi.
Abans d'emetre resolució, en els 20 dies següents, el jutge o tribunal de l'execució ha de demanar a l'Administració els antecedents que consideri oportuns i, en tot cas, un informe detallat sobre la viabilitat de l'extensió sol·licitada, posant de manifest el resultat d'aquestes actuacions a les parts perquè al·leguin per un termini comú de tres dies, amb citació a termini, si s'escau, dels interessats directament afectats pels efectes de l'extensió.
Una vegada evacuat el tràmit, ha de resoldre sense més ni més per mitjà d'una interlocutòria, en la qual no es pot reconèixer una situació jurídica diferent de la que defineix la sentència ferma de què es tracti.
En matèria tributària i de personal al servei de l'Administració pública, els efectes d'una sentència ferma que hagi reconegut una situació jurídica individualitzada en favor d'una persona o de diverses es poden estendre a altres, en execució de la sentència, quan concorrin les circumstàncies següents:
a ) Que els interessats es trobin en idèntica situació jurídica que els afavorits per la sentència.
b ) Que el jutge o el tribunal sentenciador també sigui competent, per raó del territori, per conèixer de les seves pretensions de reconeixement de l'esmentada situació individualitzada.
Si s'ha interposat recurs en interès de la llei o de revisió, aquest termini s'ha de comptar des de l'última notificació de la resolució que hi posi fi.
La sol·licitud s'ha de dirigir a l'Administració demandada.
Si transcorren tres mesos sense que es notifiqui cap resolució o quan l'Administració denegui la sol·licitud de manera expressa, es pot comparèixer sense cap altre tràmit al jutge o el tribunal de l'execució en el termini de dos mesos a comptar del transcurs del termini abans indicat o des de l'endemà de la notificació de la resolució denegatòria.
La petició a l'òrgan jurisdiccional s'ha de formular en un escrit raonat al qual s'ha d'adjuntar el document o els documents que acreditin la identitat de situacions, i se substancia pels tràmits establerts per als incidents, però sense que sigui procedent que tingui lloc una vista.
Abans de resoldre, el jutge o el tribunal de l'execució ha de demanar de l'Administració les actuacions referents a l'incident plantejat i, si es reben en els vint dies següents, ha d'ordenar que es posin de manifest a les parts pel termini comú de tres dies.
Si no és així, ha de resoldre per mitjà d'interlocutòria, en la qual no es pot reconèixer una situació jurídica diferent de la definida en la sentència ferma de què es tracti.
L'incident s'ha de desestimar, en tot cas, quan hi hagi cosa jutjada, o quan la doctrina que determini la sentència l'extensió de la qual es postuli sigui contrària a la jurisprudència del Tribunal Suprem o a la doctrina establerta pels tribunals superiors de justícia en el recurs a què es refereix l'article 99.
Si hi ha pendent un recurs de revisió o un recurs de cassació en interès de la llei, la decisió de l'incident queda en suspens fins que no es resolgui el recurs esmentat.